কিবরিয়া চৌধুরী, নবীগঞ্জ থেকে ॥ নবীগঞ্জ উপজেলার ইনাতগঞ্জ ইউনিয়নের বান্দের বাজার বেঙ্গল ফুডের ব্যবসায়ী চয়ন রায় (৩০) কে গলা কাটা অবস্থায় উদ্ধার করে সিলেট ওসমানী মেডিকেল কলেজ হাসপাতালে ভর্তি করা হয়েছে। স্থানীয়রা জানান, গত রবিবার রাতে ব্যবসা শেষে দোকানেই ঘুমিয়েছিলেন চয়ন। রাত প্রায় ২টার দিকে অস্ত্রধারী দূর্বৃত্তরা দোকানে ডুকে ছুরি দিয়ে তার গলা কেটে চলে যায়। কিছুক্ষণ পর পাশের দোকানে ঘুমিয়ে থাকা ফার্ণিচার ব্যবসায়ী রাজিব ও সেলুন ব্যবসায়ী সমরান গলার শব্দ শুনে চয়নের দোকানে এসে তাকে রক্তাক্ত গলা কাটা ও আহত অবস্থায় দেখতে পান। পুলিশ রাতেই ঘটনাস্থলে উপস্থিত হয়ে রক্তমাখা জামা কাপড় জব্দ করেছে। আহত চয়নের বড় ভাই বিপ্লব দাশ জানান, তাকে হত্যা করা, নাকি ডাকাতির উদ্দেশ্যে তার গলা কাটা হয়েছে, ...